
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18P/65/2025 3825205131 19. 11. 2025 JUDr. Zuzana Kotríková ECLI:SK:OSPD:2025:3825205131.1
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Zuzanou Kotríkovou, vo veci starostlivosti o maloleté dieťa: A. B., narodená XX.XX.XXXX, trvale bytom ako matka, v konaní zastúpená kolíznym opatrovníkom Úradom práce, sociálnych vecí a rodiny Prievidza, dieťa rodičov: matka C. B., narodená XX.XX.XXXX, trvale bytom D. E., E. E., F. X/XX, občan SR a otec G. F., narodený XX.XX.XXXX, trvale bytom D. E., E. E., H. 21/4, občan SR, o úpravu rodičovských práv a povinností k maloletému dieťaťa, takto rozhodol: I.Súd s c h v a ľ u j e dohodu rodičov maloletej A. B., nar. XX.XX.XXXX v tomto znení: Maloletá A. B., nar. XX.XX.XXXX sa zveruje do osobnej starostlivosti matky. Zastupovať v bežných veciach a spravovať majetok maloletej budú obaja rodičia, každý samostatne. Otec maloletého dieťaťa sa z a v ä z u j e platiť na výživu maloletej A., nar. XX.XX.XXXX sumu 200,Eur mesačne vždy vopred, najneskôr do posledného dňa predchádzajúceho mesiaca k rukám matky maloletého dieťaťa, počnúc právoplatnosťou rozhodnutia. Styk otca s maloletou sa n e u p r a v u j e. Rodičia sa zaväzujú, že sa budú vzájomne informovať o dôležitých skutočnostiach týkajúcich sa zdravia maloletého dieťaťa, vrátane návštev odborného lekára, školských výletov a dlhodobejších pobytov ( v trvaní viac než 3 dni) mimo miesta obvyklého pobytu najmä kde sa bude dieťa nachádzať, ako dlho bude odcestované a na akom kontakte bude zastihnuteľné. II.Žiaden z účastníkov nemá právo na náhradu trov konania. odôvodnenie: 1.Podľa § 2 zák.č. 161/2015 Z.z. Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a) zák.č. 160/2015 Z.z. Civilného sporového poriadku rozsudok odôvodnenie neobsahuje. Poučenie: Proti tomuto rozhodnutiu v časti schválenia rodičovskej dohody odvolanie rodičmi nie je prípustné /§ 122 CMP/ a kolízny opatrovník dieťaťa sa vzdal práva podať odvolanie voči tejto časti rozhodnutia, čo potvrdil
svojim podpisom do súdnej zápisnice. V ostatných výrokoch je odvolanie prípustné, avšak účastníci sa vzdali práva podať odvolanie voči rozhodnutiu, čo potvrdili svojim podpisom do súdnej zápisnice /§ 368 CMP/. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825205131.1 (dáta aktuálne k 11. 11. 2026). Záväzné je znenie zverejnené súdom.




